[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 22.06.2006

SEC(2006) 780

ΕΓΡΑΦΟ ΕΡΓΑΣΙΑΣ ΤΩΝ ΥΠΗΡΕΣΙΩΝ ΤΗΣ ΕΠΙΤΡΟΠΗΣ

ΣΥΝΟΨΗ ΤΗΣ ΕΚΤΙΜΗΣΗΣ ΑΝΤΙΚΤΥΠΟΥ που επισυνάπτεται στην ανακοίνωση της Επιτροπής «Προς έναν αειφόρο ευρωπαϊκό κλάδο οίνου» {COM(2006) 319}

ΕΓΡΑΦΟ ΕΡΓΑΣΙΑΣ ΤΩΝ ΥΠΗΡΕΣΙΩΝ ΤΗΣ ΕΠΙΤΡΟΠΗΣ

ΣΥΝΟΨΗ ΤΗΣ ΕΚΤΙΜΗΣΗΣ ΑΝΤΙΚΤΥΠΟΥ που επισυνάπτεται στην Ανακοίνωση της Επιτροπής «Προς έναν αειφόρο ευρωπαϊκό κλάδο οίνου»

ΣΗΜΕΙΩΣΗ :

Λόγω του περιορισμού του αριθμού σελίδων, η παρούσα σύνοψη εκθέτει τα κύρια συμπεράσματα της εκτίμησης αντίκτυπου, η οποία είναι διαθέσιμη μόνο στην αγγλική γλώσσα.

Εναλλακτικές πολιτικές επιλογές

Στην εκτίμηση αντίκτυπου προσδιορίστηκαν τέσσερις εναλλακτικές επιλογές για τη μεταρρύθμιση της ΚΟΑ οίνου.

Επιλογή 1 : Καμία αλλαγή, μόνο μερικές περιορισμένες προσαρμογές

Επιλογή 2 : Ριζική μεταρρύθμιση της ΚΟΑ οίνου

Επιλογή 3 : Μεταρρύθμιση ανάλογη με τη μεταρρύθμιση της ΚΓΠ

Επιλογή 4 : Απορρύθμιση της αγοράς του οίνου

Οι εναλλακτικές πολιτικές επιλογές συνοψίζονται στον πίνακα 1.

Πίνακας 1: Επισκόπηση των πολιτικών επιλογών

Δυναμικό | Μέτρα που αφορούν την αγορά | Κανονιστικά μέτρα |

Επιλογή 3: Μεταρρύθμιση ανάλογη με τη μεταρρύθμιση της ΚΓΠ | Παρατείνεται για μερικά έτη | Καταργείται | Μετατροπή του προϋπολογισμού σε «δικαιώματα» στο πλαίσιο του καθεστώτος ενιαίας ενίσχυσης | Ανάθεση αρμοδιότητας στην Επιτροπή, σύνδεση με τις πρακτικές του OIV, ειδικές πρακτικές για την εξαγωγή, κατάργηση της απαγόρευσης εισαγωγής γλευκών | Απλούστευση, ευθυγράμμιση με την συμφωνία TRIPS του ΠΟΕ και με το σύστημα ΠΓΕ/ΠΟΠ, αναθεώρηση του συστήματος ταξινόμησης των οίνων | Αρμοδιότητα της Επιτροπής, ενιαία μέσα για όλους τους οίνους, μεγαλύτερη ευελιξία |

Επιλογή 4: Απορρύθμιση της αγοράς του οίνου | Καταργείται | Καταργείται | Καταργείται ή μεταφέρεται στον 2ο πυλώνα | Καταργείται ή μεταφέρεται στον 2ο πυλώνα | Κανόνες του OIV ως μόνο κανονιστικό πλαίσιο | Πλήρης ενσωμάτωση στο σύστημα ΠΟΠ/ΠΓΕ | Πλήρης ενσωμάτωση στην οριζόντια οδηγία για την επισήμανση των τροφίμων |

Ανάλυση αντίκτυπου

Οικονομικός αντίκτυπος

Ισορροπία της αγοράς

Υπό το φως της ενδιάμεσης επισκόπησης για την ΕΕ των 27 (βλέπε παράρτημα 1), η διατήρηση του ισχύοντος καθεστώτος για τον οίνο (επιλογή 1), έστω και με μικρές προσαρμογές, θα οδηγούσε σε αύξηση των πλεονασμάτων· κρίνεται επομένως απαράδεκτη.

Σε όλες τις άλλες επιλογές, η κατάργηση των μέτρων παρέμβασης στην αγορά θα εξασφαλίσει καλύτερο προσανατολισμό της παραγωγής οίνου και, επομένως, την επίτευξη ισορροπίας μακροπρόθεσμα .

Ωστόσο, οι επιλογές 2–3–4 θα έχουν διαφορετικό αντίκτυπο στην ισορροπία της αγοράς βραχυπρόθεσμα .

Ειδικότερα, η επιλογή 2 θα επιτρέψει την ομαλότερη και ταχύτερη απορρόφηση των πλεονασμάτων , βελτιώνοντας τη μείωση του δυναμικού παραγωγής (πρόγραμμα εκρίζωσης) και στηρίζοντας τη διαρθρωτική προσαρμογή του κλάδου. Αφετέρου, με τις επιλογές 3 και 4 , η απουσία διαρθρωτικών μέτρων θα δυσχέραινε τη μετάβαση της αγοράς σε κατάσταση ισορροπίας . Αυτό θα δημιουργούσε σοβαρά προβλήματα στον κλάδο, ο οποίος επί σειρά ετών στηρίζεται σε παραδοσιακά μέσα παρέμβασης στην αγορά και, στη νέα κατάσταση της αγοράς, θα αναγκαστεί να αναλάβει την αποκλειστική ευθύνη για την προσαρμογή του σε αυτήν.

Τιμές και εισοδήματα

Με την επιλογή « καμία αλλαγή », τα αυξανόμενα πλεονάσματα θα δημιουργήσουν αυξανόμενη πίεση στα μέτρα παρέμβασης και στον προϋπολογισμό της ΕΕ. Τα μέτρα παρέμβασης στην αγορά θα συναντήσουν προοδευτικά δυσκολίες για την αποτελεσματική διάθεση των αποθεμάτων οίνου. Οι επαναλαμβανόμενες κρίσεις θα επιφέρουν πτώση των τιμών και επομένως των εισοδημάτων των εκμεταλλεύσεων .

Όλες οι άλλες επιλογές θα οδηγήσουν, μακροπρόθεσμα, σε ικανοποιητικό επίπεδο τιμών και εισοδημάτων , ως άμεση συνέπεια της επίτευξης ισορροπίας της αγοράς.

Ωστόσο, ανεξάρτητα από την πολιτική που θα επιλεγεί, οι οινοπαραγωγοί θα πρέπει γενικά να αντιμετωπίσουν βραχυπρόθεσμα την πτώση τιμών και την απώλεια εισοδημάτων , καθώς η σταθεροποίηση της κατάστασης της αγοράς θα απαιτήσει σημαντικές προσπάθειες για διαρθρωτικές προσαρμογές.

Για την εκτίμηση του αντίκτυπου των τεσσάρων εναλλακτικών πολιτικών, διενεργήθηκε προσομοίωση δύο σταδίων:

1. με βάση τη στατιστική σχέση που έχει καθοριστεί μεταξύ των τιμών των επιτραπέζιων οίνων και των συνολικών αποθεμάτων οίνου, υπολογίστηκαν με παρέκταση οι τιμές οίνου.

2. με τις πληροφορίες του δικτύου γεωργικής λογιστικής πληροφόρησης (FADN) και με βάση τα 7 «πρότυπα αγροκτήματα», που αντιπροσωπεύουν τις πιο σημαντικές τυπολογίες παραγωγών επιτραπέζιων οίνων σε πέντε μεγάλες περιοχές οινοπαραγωγής της ΕΕ, υπολογίστηκε με παρέκταση η επίπτωση στα εισοδήματα από τις προβλεπόμενες μειώσεις τιμών.

Από τα αποτελέσματα των υπολογισμών αυτών (βλέπε παραρτήματα 2 και 3) προκύπτει ότι η επιλογή «καμία αλλαγή» και η επιλογή «πλήρης απορρύθμιση» θα έχουν τις σοβαρότερες επιπτώσεις στις τιμές και στα εισοδήματα .

Η επιλογή 2 γενικά θα έχει λιγότερο σοβαρό, αν και σημαντικό, αντίκτυπο στα εισοδήματα βραχυπρόθεσμα, και θα εξασφαλίσει ταχεία σταθεροποίηση με την πάροδο του χρόνου.

Η επιλογή 3 θα είναι γενικά η πιο ελκυστική επιλογή για τους οινοπαραγωγούς πολύ βραχυπρόθεσμα , καθώς η αποσυνδεδεμένη ενίσχυση θα αντισταθμίσει, στην αρχή τουλάχιστον, την πτώση της τιμής των οίνων· ωστόσο, η αργή αποκατάσταση της ισορροπίας της αγοράς και η απότομη πτωτική εξέλιξη των τιμών ενδεχομένως θα επιφέρουν επιδείνωση των εισοδημάτων μεσοπρόθεσμα .

Ανταγωνιστικότητα

Η ευρωπαϊκή οινοποιία παρουσιάζει ορισμένες αδυναμίες σε σύγκριση με τους ανταγωνιστές της.

- μικρότερες μονάδες παραγωγής , με μεγαλύτερο κόστος παραγωγής και μικρότερο όγκο για τις ανάγκες των μεγάλων αλυσίδων λιανικής πώλησης,

- λιγότερο δυναμική στρατηγική εμπορικής προώθησης ,

- αυστηρότερους κανονιστικούς περιορισμούς.

Από την άποψη αυτή, η επιλογή 1 δεν θα επιφέρει βελτιώσεις όσον αφορά τα σημερινά προβλήματα.

Οι επιλογές 2-3-4 θα συμβάλουν και οι τρεις εν μέρει στην ορθή αντιμετώπιση των προβλημάτων , προσφέροντας:

- καλύτερο προσανατολισμό της αγοράς

- μεγαλύτερη ευελιξία όσον αφορά τις οινοποιητικές πρακτικές και τους κανόνες επισήμανσης,

- λιγότερους κανονιστικούς περιορισμούς.

Ειδικότερα, η άρση της απαγόρευσης των νέων φυτεύσεων θα αποτελέσει πλεονέκτημα για την ανταγωνιστικότητα , επιτρέποντας στους αποδοτικότερους παραγωγούς να βελτιστοποιήσουν το μέγεθος της εκμετάλλευσής τους και να λειτουργήσουν στην προσφορότερη κλίμακα παραγωγής.

Τέλος, η προτεινόμενη απαγόρευση της χρήσης ζάχαρης για τον εμπλουτισμό θα μπορούσε να έχει αρνητική επίπτωση στην ανταγωνιστικότητα της αντίστοιχης παραγωγής, δεδομένου ότι το κόστος παραγωγής θα αυξηθεί κατά 15-25%[1].

Οικονομικός και κοινωνικός αντίκτυπος στις αγροτικές περιοχές

Στην επιλογή 1 , η επιδείνωση της κατάστασης της αγοράς στον κλάδο του οίνου θα οδηγήσει σε αυξημένες οικονομικές και κοινωνικές δυσχέρειες στις αγροτικές περιοχές οινοπαραγωγής .

Με την επιλογή 2 , η ομαλή σταθεροποίηση της αγοράς και, επομένως, η επίτευξη της οικονομικής βιωσιμότητας της οινοπαραγωγής, θα έχει επίσης οικονομική και κοινωνική επίπτωση στις αγροτικές περιοχές στο σύνολό τους. Τα ποσά που θα διατίθενται για τα εθνικά κονδύλια και για την ενίσχυση της πολιτικής της αγροτικής ανάπτυξης θα διευκολύνουν τη διαρθρωτική προσαρμογή του κλάδου και θα μετριάσουν τις επιπτώσεις του περιορισμού της οινοπαραγωγής.

Στις επιλογές 3 και 4 , η έλλειψη ειδικών διαρθρωτικών μέτρων που να συνοδεύουν την κατάργηση των μέσων παρέμβασης στην αγορά και να βοηθούν τη διαρθρωτική προσαρμογή του κλάδου του οίνου θα επέφερε σημαντικούς κινδύνους για τη συνοχή των οινοπαραγωγών περιοχών . Η επιλογή 4 , ιδίως, προβλέπεται να έχει τις πιο ριζικές επιπτώσεις .

Αντίκτυπος στο περιβάλλον

Η οινοπαραγωγή ασκεί σειρά πιέσεων στο περιβάλλον:

- επιπτώσεις στο έδαφος (διάβρωση, συμπίεση, απώλεια οργανικής ύλης),

- εντατική χρήση προϊόντων φυτοπροστασίας (ιδίως μυκητοκτόνων),

- διάθεση υποπροϊόντων της οινοπαραγωγής,

- αυξημένη άρδευση σε ορισμένες περιοχές,

- υπερβολική εξειδίκευση,

- κίνδυνοι λόγω άναρχης εκρίζωσης.

Εάν δεν υπάρξει καμία αλλαγή, όλες οι πιέσεις στο περιβάλλον θα συνεχιστούν.

Με την επιλογή 2, δεν υπάρχει εύκολος τρόπος να επιβληθεί η τήρηση της περιβαλλοντικής βασικής γραμμής στο σύνολο των αμπελώνων, δεδομένου ότι οι αμπελουργικές εκμεταλλεύσεις δεν θα λαμβάνουν απαραιτήτως άμεσες ενισχύσεις, οι οποίες θα ήταν δυνατόν να περικοπούν σε περίπτωση μη τήρησης της πολλαπλής συμμόρφωσης. Ωστόσο, μια λύση θα ήταν να τεθεί ως προϋπόθεση εφαρμογής όλων των μέτρων στήριξης (συμπεριλαμβανόμενων των επιλέξιμων για τα εθνικά κονδύλια και για τα κονδύλια του πυλώνα «αγροτική ανάπτυξη») η τήρηση των υποχρεώσεων πολλαπλής συμμόρφωσης. Η ενίσχυση της εκρίζωσης θα έχει συνολικά θετικό αντίκτυπο στο περιβάλλον, δεδομένου ότι γενικά περιορίζει τη μονοκαλλιέργεια. Ωστόσο, θα μπορούσε επίσης να οδηγήσει σε περιβαλλοντικούς κινδύνους, εάν τα εδάφη εγκαταλειφθούν ή οι καλλιέργειες αντικατασταθούν από πιο εντατικές.

Το κύριο πλεονέκτημα της επιλογής 3 είναι το γεγονός ότι η περιβαλλοντική βασική γραμμή θα καλύπτεται αυτομάτως από την πολλαπλή συμμόρφωση .

Με την επιλογή 4 , η εφαρμογή της περιβαλλοντικής βασικής γραμμής θα είναι πιο δύσκολο να επιτευχθεί , δεδομένου ότι δεν θα χορηγείται στήριξη στους αμπελουργούς στο πλαίσιο της ΚΟΑ οίνου.

Η κατάργηση όλων των μέτρων απόσταξης, όπως προβλέπεται στις επιλογές 2–3–4, μπορεί να έχει θετικό αντίκτυπο στο περιβάλλον, εφόσον τα υποπροϊόντα οινοποιίας αντιμετωπίζονται με ορθό τρόπο.

Αντίκτυπος στο εμπόριο και συμμόρφωση με τον ΠΟΕ

Για τον κλάδο οίνου, τα κύρια προβλήματα που πρέπει να επιλυθούν στο πλαίσιο του ΠΟΕ είναι:

- εσωτερική στήριξη :μεγάλο τμήμα της ετήσιας δαπάνης στην ΚΟΑ οίνου κατατάσσεται στην πορτοκαλί δέσμη, δηλαδή στον τύπο στήριξη που επιφέρει τη μεγαλύτερη στρέβλωση στις εμπορικές συναλλαγές.

- πολιτική ποιότητας/γεωγραφικές ενδείξεις :το ισχύον κανονιστικό πλαίσιο για θέματα ποιότητας δεν επιτρέπει τη βέλτιστη διεθνή προστασία των γεωγραφικών ενδείξεων στο πλαίσιο της συμφωνίας TRIPS του ΠΟΕ.

- διατάξεις σε θέματα επισήμανσης :οι τρίτες χώρες θεωρούν ότι οι κανόνες μας εισάγουν διακρίσεις.

Με την επιλογή 1 σχεδόν κανένα από τα προβλήματα του υφιστάμενου καθεστώτος στο πλαίσιο του ΠΟΕ δεν θα επιλυθεί· επομένως πολλές διατάξεις της ΚΟΑ θα απειλούνται συνεχώς από προσφυγές στο μέλλον .

Όλες οι άλλες επιλογές θα είναι τελείως σύμφωνες με τις απαιτήσεις του ΠΟΕ , αν και η κατάταξη στην πράσινη δέσμη του εθνικού κονδυλίου που προβλέπει η επιλογή 2 θα χρειαστεί να επαληθευθεί με βάση τη συγκεκριμένη εφαρμογή των επιλέξιμων μέτρων.

Αντίκτυπος στην ποιότητα του οίνου, στην υγεία και την προστασία των καταναλωτών

Ποιότητα του οίνου

Η επιλογή 1 δεν θα έχει αντίκτυπο στην ποιότητα του οίνου.

Με τις επιλογές 2–3–4 , ο καλύτερος προσανατολισμός της αγοράς, που θα έχει επιτευχθεί λόγω της κατάργησης των μέτρων παρέμβασης στην αγορά, θα τείνει να ευνοήσει το τμήμα της αγοράς που καλύπτουν οι οίνοι ανώτερης ποιότητας .

Υγεία και προστασία των καταναλωτών

Στην υφιστάμενη ΚΟΑ οίνου, η απόσταξη εδώδιμης αλκοόλης έχει αρνητική επίπτωση στη δημόσια υγεία, επειδή επιδοτεί τη μετατροπή του οίνου σε ποτό υψηλότερου αλκοολικού βαθμού. Όταν είναι δυνατή η παραγωγή αλκοολούχων ποτών με χαμηλότερο κόστος ενθαρρύνεται η κατανάλωσή τους, γεγονός που έρχεται σε αντίθεση με τον περιβαλλοντικό προβληματισμό.

Στην επιλογή 1 , οι επιδοτήσεις για την απόσταξη εδώδιμης αλκοόλης διατηρούνται ή μειώνονται μόνον εν μέρει, άρα θα παραμείνει η ασυνέπεια με την πολιτική για την δημόσια υγεία.

Στις επιλογές 2–3–4 , η κατάργηση της επιδοτούμενης απόσταξης εδώδιμης αλκοόλης και, γενικότερα, η επιδίωξη της μείωσης των πλεονασμάτων μέσω του καλύτερου προσανατολισμού της παραγωγής προς την αγορά, αναμένεται να έχουν θετικό αντίκτυπο στη δημόσια υγεία . Η επιλογή 2 θα επιτρέψει την ταχύτερη απορρόφηση των πλεονασμάτων οίνου.

Επιπλέον, οι προτεινόμενες απλουστεύσεις σε θέματα που αφορούν την πολιτική ποιότητας, το σύστημα γεωγραφικών ενδείξεων και τους κανόνες επισήμανσης καθώς και οι εκπαιδευτικές και ενημερωτικές εκστρατείες, που προβλέπονται στην επιλογή 2, θα μπορούσαν να βελτιώσουν τη διαφάνεια για τους καταναλωτές .

Αντίκτυπος στην αποτελεσματικότητα της διαχείρισης

Η αποτελεσματικότητα της διαχείρισης μπορεί να αυξηθεί μέσω της απλούστευσης του κανονιστικού πλαισίου, η οποία θα διευκολύνει την εφαρμογή του συστήματος και των ελέγχων, περιορίζοντας επομένως τους κινδύνους απάτης και κατάχρησης της δημόσιου χρήματος και θα περιορίσει το κόστος της διοικητικής και στατιστικής παρακολούθησης. Στην αποτελεσματικότητα θα συμβάλει ακόμη ο υψηλότερος βαθμός επικουρικότητας όσον αφορά την ανταπόκριση, σε επίπεδο κράτους μέλους, σε συγκεκριμένες ανάγκες πολιτικής.

Η επιλογή 1 , συνολικά, δεν θα βελτιώσει την αποτελεσματικότητα της διαχείρισης , ενώ οι δημοσιονομικοί πόροι που θα διατεθούν στον κλάδο του οίνου θα υπόκεινται σε αυξανόμενη πίεση.

Οι υπόλοιπες τρεις επιλογές θα έχουν θετικό αντίκτυπο, αν και σε διαφορετικό βαθμό.

Η επιλογή 2 θα προσφέρει σημαντική απλούστευση, λόγω της κατάργησης, σε ορισμένες περιπτώσεις μετά από μεταβατική περίοδο, ορισμένων σύνθετων μέτρων (δικαιώματα φύτευσης, αποστάξεις, ιδιωτική αποθεματοποίηση οίνου και δημόσια αποθεματοποίηση αλκοόλης). Θα αυξήσει επίσης το βαθμό επικουρικότητας , εισάγοντας ένα εθνικό κονδύλι, το οποίο θα επιτρέπει στα κράτη μέλη να επιλέγουν μεταξύ μιας δέσμης εναλλακτικών μέτρων και θα αυξήσει τα κονδύλια για την αγροτική ανάπτυξη στις οινοπαραγωγούς περιοχές.

Η επιλογή 3 προβλέπει μεγαλύτερη απλούστευση , δεδομένου ότι η εισαγωγή του καθεστώτος ενιαίας ενίσχυσης (ΚΕΕ) και η λήξη της ισχύος των ειδικών μέτρων για τις καλλιέργειες θα επιτρέψουν τη μείωση της πολυπλοκότητας του καθεστώτος. Όσον αφορά την επικουρικότητα , θα επιτραπεί κάποια ευελιξία μέσω της εφαρμογής του συστήματος του καθεστώτος ενιαίας ενίσχυσης ειδικά για τον οίνο.

Η επιλογή 4 θα επιτρέψει τη ριζική νομική απλούστευση και τον περιορισμό των δημοσιονομικών αναγκών, παρόλο που οι κοινωνικο-οικονομικές επιπτώσεις αυτής της επιλογής, ιδίως για τα υπό ένταξη κράτη μέλη, θα επιφέρει δημοσιονομικούς κινδύνους μακροπρόθεσμα.

Σύγκριση των επιλογών

Στον πίνακα 2 παρουσιάζεται συνοπτικά ο αντίκτυπος των εναλλακτικών πολιτικών επιλογών.

Πίνακας 2: Επισκόπηση του αντίκτυπου των επιλογών

ΣΥΝΟΨΗ ΑΝΤΙΚΤΥΠΟΥ | Επιλογή 1: Καμία αλλαγή, μικρές βελτιώσεις | Επιλογή 2: Ριζική μεταρρύθμιση της ΚΟΑ οίνου | Επιλογή 3: Μεταρρύθμιση ανάλογη με τη μεταρρύθμιση της ΚΓΠ | Επιλογή 4: Απορρύθμιση |

Ισορροπία της αγοράς | Αύξηση των πλεονασμάτων | Πιο ομαλή επίτευξη ισορροπίας | Αύξηση των πλεονασμάτων βραχυπρόθεσμα και μεσοπρόθεσμα | Αύξηση των πλεονασμάτων βραχυπρόθεσμα και μεσοπρόθεσμα |

Εξισορρόπηση της αγοράς μακροπρόθεσμα | Εξισορρόπηση της αγοράς μακροπρόθεσμα |

Τιμές | Ραγδαία πτώση λόγω μη βιώσιμου συστήματος | Μείωση βραχυπρόθεσμα | Ραγδαία πτώση βραχυπρόθεσμα και μεσοπρόθεσμα | Πολύ ραγδαία πτώση βραχυπρόθεσμα και μεσοπρόθεσμα |

Ανάκαμψη μετά την επίτευξη ισορροπίας | Ανάκαμψη μετά την επίτευξη ισορροπίας | Ανάκαμψη μετά την επίτευξη ισορροπίας |

Γεωργικά εισοδήματα | Προοδευτική ελάττωση λόγω μη βιώσιμου συστήματος | Μείωση βραχυπρόθεσμα | Μείωση μεσοπρόθεσμα | Πολύ ραγδαία πτώση βραχυπρόθεσμα και μεσοπρόθεσμα |

Ανάκαμψη μετά την επίτευξη ισορροπίας | Ανάκαμψη μετά την επίτευξη ισορροπίας Δεν θα υπάρχει μηχανισμός ασφαλείας | Ανάκαμψη μετά την επίτευξη ισορροπίας Δεν θα υπάρχει μηχανισμός ασφαλείας |

Ανταγωνιστικότητα | Καμία βελτίωση | Ταχεία βελτίωση μέσω οικονομικής βιωσιμότητας και βελτιωμένων κανονιστικών μέτρων που επιτρέπουν ευελιξία και καινοτομία | Βελτίωση μακροπρόθεσμα μέσω οικονομικής βιωσιμότητας και βελτιωμένων κανονιστικών μέτρων που επιτρέπουν ευελιξία και καινοτομία | Σοβαρή βελτίωση μακροπρόθεσμα μέσω οικονομικής βιωσιμότητας, ελευθερίας στις εκμεταλλεύσεις και βελτιωμένων κανονιστικών μέτρων που επιτρέπουν ευελιξία και καινοτομία |

Οικονομικές και κοινωνικές επιπτώσεις στις αγροτικές περιοχές | Προοδευτική ελάττωση λόγω μη βιώσιμου συστήματος | Βελτίωση λόγω ομαλής επίτευξης οικονομικής βιωσιμότητας | Κίνδυνοι λόγω σοβαρών αναγκών αναδιάρθρωσης | Σημαντικοί κίνδυνοι λόγω σοβαρών αναγκών αναδιάρθρωσης και πιθανών μετατοπίσεων της παραγωγής μεταξύ περιοχών |

Περιβάλλον | Καμία βελτίωση | Δεν υπάρχει εύκολη λύση για την εφαρμογή της πολλαπλής συμμόρφωσης σε όλους τους αμπελώνες. Η μετατόπιση στην αγροτική ανάπτυξη μπορεί να χρησιμοποιηθεί για την ενθάρρυνση φιλικότερων προς το περιβάλλων μέτρων | Άμεση δυνατότητα εφαρμογής της γενικής πολλαπλής συμμόρφωσης | Μεγάλη δυσκολία στην εφαρμογή της πολλαπλής συμμόρφωσης Δεν θα υπάρχουν διαθέσιμα ποσά για την ενθάρρυνση φιλικότερων προς το περιβάλλον μέτρων |

Συμβατότητα με τον ΠΟΕ | Διάφορα μέτρα πιθανώς θα απειλούνται | Τα περισσότερα προβλήματα θα επιλυθούν | Τα περισσότερα προβλήματα θα επιλυθούν | Τα περισσότερα προβλήματα θα επιλυθούν |

Ποιότητα του οίνου | Ουδέτερο | Βελτίωση λόγω καλύτερου προσανατολισμού της αγοράς | Βελτίωση λόγω καλύτερου προσανατολισμού της αγοράς | Βελτίωση λόγω καλύτερου προσανατολισμού της αγοράς |

Υγεία / καταναλωτές | Καμία βελτίωση | Κατάργηση της απαράδεκτης στήριξης της απόσταξης προς εδώδιμη αλκοόλη Κανόνες επισήμανσης διαφανέστεροι και καλύτερα προσανατολισμένοι προς τους καταναλωτές | Κατάργηση της απαράδεκτης στήριξης απόσταξης προς εδώδιμη αλκοόλη Κανόνες επισήμανσης διαφανέστεροι και καλύτερα προσανατολισμένοι προς τους καταναλωτές | Κατάργηση της απαράδεκτης στήριξης της απόσταξης προς εδώδιμη αλκοόλη Κανόνες επισήμανσης διαφανέστεροι και καλύτερα προσανατολισμένοι προς τους καταναλωτές |

Προϋπολογισμός | Αύξηση της πίεσης | Ουδέτερο | Ουδέτερο | Δυνατότητα εξοικονόμησης |

Επικουρικότητα | Καμία βελτίωση | Πολύ περισσότερη ευελιξία χάρη στα εθνικά κονδύλια και αύξηση των πόρων για αγροτική ανάπτυξη | Ευελιξία στην εφαρμογή του καθεστώτος ενιαίας ενίσχυσης | Πιθανώς μεγαλύτερη ευελιξία μέσω μετατόπισης προς την αγροτική ανάπτυξη |

Απλούστευση, δυνατότητα εφαρμογής και έλεγχου | Καμία βελτίωση | Μέτρια απλούστευση | Σημαντική απλούστευση, αλλά συγκεκριμένες επιχειρησιακές δυσχέρειες στην εφαρμογή του καθεστώτος ενιαίας ενίσχυσης στον κλάδο του οίνου | Τα περισσότερα προβλήματα θα επιλυθούν |

Παράρτημα 1: Μεσοπρόθεσμες προβλέψεις για τον κλάδο οινοποιίας της ΕΕ-27 για την περίοδο 2010-11

ΜΕΣΟΣ ΟΡΟΣ χωρίς ακραίες τιμές 1999-2003 | ΑΜΠΕΛΟΥΡΓΙΚΗ ΠΕΡΙΟΔΟΣ 2003/04 | ΑΜΠΕΛΟΥΡΓΙΚΗ ΠΕΡΙΟΔΟΣ 2004/05 | ΠΡΟΒΛΕΨΕΙΣ 2010-2011 |

ΠΛΕΟΝΑΣΜΑΤΑ 1 (α) σε % της παραγωγής | 21,9 12,2 % | 14,3 8,6 % | 34,8 18,2% | 27,0 15,1% | 18,8 10,9 % | 38,0 20,7 % |

ΠΛΕΟΝΑΣΜΑΤΑ 2 (β) σε % της παραγωγής | 10,5 5,8 % | 4,0 2,4 % | 23,8 12,5 % | 15,0 8,4 % | 7,8 4,5 % | 25,0 13,6 % |

(α) συμπεριλαμβανόμενου του οίνου που έχει αποσυρθεί για να αποσταχθεί σε εδώδιμη αλκοόλη (β) μη συμπεριλαμβανόμενου του οίνου που έχει αποσυρθεί για να αποσταχθεί σε εδώδιμη αλκοόλη

Παράρτημα 2: Επίπτωση στις τιμές

Ανάλυση παλινδρόμησης μεταξύ μέσων ετήσιων τιμών επιτραπέζιων οίνων και αποθεμάτων οίνου Επιλογή 1: Καμία αλλαγή

Τα αποθέματα εκφράζονται σε 1000 hl και οι τιμές σε €/°vol/hl

Ιστορικά στοιχεία

Έτος συγκομιδής | Συνολικά αποθέματα οίνου στις 31.07 | Μέση τιμή |

2000 2001 2002 2003 2004 2005 Μέσος όρος 2000-05 | 142 221 161 900 156 725 151 704 155 636 174 914 157 183 | 3,23 2,78 2,84 3,32 3,36 2,72 3,04 |

Προσομοίωση

Αύξηση αποθεμάτων κατά 9 εκατομ. hl ανά έτος

Έτος συγκομιδής | Αποθέματα στις 31.07 | Προσομοίωση τιμής (γραμμικό μοντέλο) | % διακύμανση σε σύγκριση με το έτος 0 | Προσομοίωση τιμής (μοντέλο με παρεκβολή) | % διακύμανση σε σύγκριση με το έτος 0 |

Έτος 0 Έτος 1 Έτος 2 | 157 183 166 183 175 183 | 3,04 2,86 2,69 | - -6 % -12 % | 3,03 2,86 2,69 | - -6 % -11 % |

Επιλογή 2: Ριζική μεταρρύθμιση της ΚΟΑ οίνου

Τα αποθέματα εκφράζονται σε 1000 hl και οι τιμές σε €/°vol/hl

Ιστορικά στοιχεία

Έτος συγκομιδής | Συνολικά αποθέματα οίνου στις 31.07 | Μέση τιμή |

2000 2001 2002 2003 2004 2005 Μέσος όρος 2000-05 | 142 221 161 900 156 725 151 704 155 636 174 914 157 183 | 3,23 2,78 2,84 3,32 3,36 2,72 3,04 |

Προσομοίωση

Αύξηση αποθεμάτων κατά 8,2 εκατομ. hl το έτος 1 και κατά 4,2 εκατομ. hl επιπλέον το έτος 2

Έτος συγκομιδής | Αποθέματα στις 31.07 | Προσομοίωση τιμής (γραμμικό μοντέλο) | % διακύμανση σε σύγκριση με το έτος 0 | Προσομοίωση τιμής (μοντέλο με παρεκβολή) | % διακύμανση σε σύγκριση με το έτος 0 |

Έτος 0 Έτος 1 Έτος 2 | 157 183 165 383 169 583 | 3,04 2,88 2,80 | - -5 % -8 % | 3,03 2,87 2,79 | - -5 % -8 % |

Επιλογή 3: Μεταρρύθμιση ανάλογη με τη μεταρρύθμιση της ΚΓΠ

Τα αποθέματα εκφράζονται σε 1000 hl και οι τιμές σε €/°vol/hl

Ιστορικά στοιχεία

Έτος συγκομιδής | Συνολικά αποθέματα οίνου στις 31.07 | Μέση τιμή |

2000 2001 2002 2003 2004 2005 Μέσος όρος 2000-05 | 142 221 161 900 156 725 151 704 155 636 174 914 157 183 | 3,23 2,78 2,84 3,32 3,36 2,72 3,04 |

Προσομοίωση

Αύξηση αποθεμάτων κατά 12,2 εκατομ. hl ανά έτος

Έτος συγκομιδής | Αποθέματα στις 31.07. | Προσομοίωση τιμής (γραμμικό μοντέλο) | % διακύμανση σε σύγκριση με το έτος 0 | Προσομοίωση τιμής (μοντέλο με παρεκβολή) | % διακύμανση σε σύγκριση με το έτος 0 |

Έτος 0 Έτος 1 Έτος 2 | 157 183 169 383 181 583 | 3,04 2,80 2,56 | - -8 % -16 % | 3,03 2,80 2,58 | - -8 % -15 % |

Επιλογή 4: Πλήρης απορρύθμιση

Τα αποθέματα εκφράζονται σε 1000 hl και οι τιμές σε €/°vol/hll

Ιστορικά στοιχεία

Έτος συγκομιδής | Συνολικά αποθέματα οίνου στις 31.07. | Μέση τιμή |

2000 2001 2002 2003 2004 2005 Μέσος όρος 2000-05 | 142 221 161 900 156 725 151 704 155 636 174 914 157 183 | 3,23 2,78 2,84 3,32 3,36 2,72 3,04 |

Προσομοίωση

Αύξηση αποθεμάτων κατά 19 εκατομ. hl ανά έτος

Έτος συγκομιδής | Αποθέματα στις 31.07. | Προσομοίωση τιμής (γραμμικό μοντέλο) | % διακύμανση σε σύγκριση με το έτος 0 | Προσομοίωση τιμής (μοντέλο με παρεκβολή) | % διακύμανση σε σύγκριση με το έτος 0 |

Έτος 0 Έτος 1 Έτος 2 | 157 183 176 183 195 183 | 3,04 2,67 2,30 | - -12 % -24 % | 3,03 2,67 2,36 | - -12 % -22 % |

Παράρτημα 3: Επιπτώσεις στο γεωργικό εισόδημα

Συνοπτικά αποτελέσματα της προσέγγισης «πρότυπα αγροκτήματα» για τις εκμεταλλεύσεις παραγωγής επιτραπέζιων οίνων σε ορισμένες περιοχές της ΕΕ – Πηγή: DG AGRI – FADN

Διακύμανση της καθαρής προστιθέμενης αξίας ανά μονάδα ετήσιας εργασίας (FNVA/AWU) σε %

Πρώτο έτος | Δεύτερο έτος |

Poitou Charentes – Επιτραπέζιοι οίνοι και κονιάκ |-10% |-8% |-3% |-20% |-20% |-13% |-17% |-38% | |Languedoc Roussillon – Ειδικότητα σε επιτραπέζιους οίνους |-19 |-16% |19% |-39% |-39% |-26% |-7% |-74% | |Puglia (1) – Ειδικότητα σε επιτραπέζιους οίνους |-11% |-9% |0% |-21% |-21% |-14% |-14% |-41% | |Puglia (2) – Μικτή παραγωγή: επιτραπέζιοι οίνοι και ελιές |-7% |-6% |3% |-15% |-15% |-10% |-7% |-29% | |Sicilia (1) – Ειδικότητα σε επιτραπέζιους οίνους |-11% |-9% |6% |-23% |-23% |-15% |-9% |-43% | |Sicilia (2) – Μικτή παραγωγή: επιτραπέζιοι οίνοι και ελιές |-5% |-5% |2% |-11% |-11% |-7% |-5% |-21% | |Castilla La Mancha – Ειδικότητα σε επιτραπέζιους οίνους |-8% |-7% |34% |-16% |-16% |-11% |-24% |-30% | |

Διακύμανση της καθαρής προστιθέμενης αξίας ανά μονάδα ετήσιας εργασίας κατά το δεύτερο έτος μετά τη μεταρρύθμιση

[pic]

Διακύμανση της καθαρής προστιθέμενης αξίας ανά μονάδα ετήσιας εργασίας κατά το δεύτερο έτος μετά τη μεταρρύθμιση

[pic]

[1] Πηγή: the enrichment of wine in the European Community, Wageningen University, EUR report 13239, 1991.

+

απαγόρευση της χρήσης σακχαρόζης

+

διατήρηση της απαγόρευσης της υπερπίεσης των σταφυλιών

+

διατήρηση της απαγόρευσης της υπερπίεσης των σταφυλιών

+

απαγόρευση της χρήσης σακχαρόζης

+

καμία αλλαγή στη χρήση σακχαρόζης

%

Επιλογή 2: Ριζική μεταρρύθμιση

Puglia (1) - Ειδικότητα σε επιτραπέζιους οίνους

Puglia (2) - Μικτή παραγωγή: επιτραπέζιοι οίνοι και ελιές

Επιλογή 4 Απορρύθμιση

Επιλογή 3 Μεταρρύθμ.ΚΓΠ

Επιλογή 1: Καμία αλλαγή

Castilla La Mancha - Ειδικότητα σε επιτραπέζιους οίνους

Sicila (2) - Μικτή παραγωγή: επιτραπέζιοι οίνοι και ελιές

Sicilia (1) - Ειδικότητα σε επιτραπέζιους οίνους

Languedoc Roussillon - Ειδικότητα σε επιτραπέζιους οίνους

Poitou Charentes - Επιτραπέζιοι οίνοι και κονιάκ

40%

20%

0%

-20%

-40%

-60%

-80%

ΔΚΠΑ/ΜΕΕ σε €

Επιτραπέζιοι οίνοι και κονιάκ

Poitou Charentes

Ειδικότητα σε επιτραπέζιους οίνους

Ειδικότητα σε επιτραπέζιους οίνους

Επιλογή 4 Απορρύθμιση

Επιλογή 3 Μεταρρύθμ. ΚΓΠ

Επιλογή 2: Ριζική μεταρρύθμιση

Επιλογή 1 Καμία αλλαγή

Castilla La Mancha

Μικτή παραγωγή: επιτραπέζιοι οίνοι και ελιές

Sicila (2) -

Ειδικότητα σε επιτραπέζιους οίνους

Sicilia (1) -

Μικτή παραγωγή:

επιτραπέζιοι οίνοι και ελιές

Puglia (2) -

Ειδικότητα σε επιτραπέζιους οίνους

Puglia (1) -

Roussillon -

Languedoc

35000

30000

25000

20000

15000

10000

5000